标题：1222年
简介
1222年是壬午年（马年）；南宋嘉定十五年；大理天开十八年；西夏光定十二年；金兴定六年，元光元年；蒲鲜万奴天泰八年；越南建嘉十二年；日本承久四年，贞应元年。
3月——成吉思汗在西征途中召见丘处机。
阴历八月，彗星出现，金宣宗改元元光，大赦。
历史记载
金恒州军变
元光元年（1222）二月，金恒州（今河北省正定）发生兵变，万户呼延棫等十余人在城内杀掠后，焚房舍而去。
金复遣兵南攻
元光元年（1222）、宋嘉定十五年二月，金以宋绝岁币，国用空虚，复遣左监军完颜讹可行元帅府事，节制三路军马南攻。四月，讹可、时全率军自颍（今安徽省阜阳）、寿（今安徽省凤台）渡淮河，击败宋军，破庐州（今安徽省合肥市）焦思忠兵。五月，讹可引军还，将渡淮水，时全矫称密诏令军留淮南收麦。留三日，讹可欲乘淮水浅渡河，时全又反对。当晚降大雨，淮水暴涨，时全造桥渡河，遭宋军袭击，金兵大败，士兵多溺死。金宣宗以罪杀时全。
金置大司农司
元光元年（1222）四月，金置大司农司，设大司农卿、少卿、丞，京东、西、南三路置行司，管理农政，并兼管采访事。
宋军击败张林
嘉定十五年（1222）、蒙古太祖十七年五月，宋知济南府（今山东省济南市）种赟征讨张林，张林败退。随后李全率军入据青州（今山东益都）。
蒙古攻金河东
蒙古太祖十七年（1222）、金元光元年七月，木华黎率兵出云中（今山西省大同市），攻下孟州（今山西省孟县）四蹄寨，连克晋阳（今山西省太原市）义和寨、三清岩，进逼平阳（今山西省临汾市）青龙堡。金平阳公胡天作拒守，形势危急，宣宗命上党公张开、晋阳公郭文振等救援，中途为蒙古军所阻，兵不得进。知平阳府事术虎忽失来、总领提控王和挟胡天作降蒙。木华黎授胡天作官爵，迁其于平阳。胡天作至济源（今属河南省），欲脱逃归金，被蒙古军所杀。十月，木华黎攻破荣州（今山西省万荣西），遣都元帅石天应围攻河中府（今山西省运城市蒲州镇）。金河中府判官侯小叔，散家财犒赏将士，杀劝其出降的表兄张先、提控吴得，拒城死守。石天应攻城不下，即解围而去。十二月，金以侯小叔权元帅右都监，遣完颜讹论到河中议兵事。侯小叔出城会讹论，石天应乘机攻占河中府，侯小叔退兵中条山（今山西省西南部）。次年正月，侯小叔乘蒙古大军西去，河中府守备空虚，夜半登城，蒙古军大乱，石天应败死，金收复河中府。蒙古军遭此惨败后，发步骑十万，再围河中府。金总帅完颜讹可遣提控孙昌领兵五千、枢密副使完颜赛不遣李仁智领兵三千救援河中，侯小叔与孙昌、李仁智约定日期，夹攻蒙军。侯小叔如期出兵，孙、李畏敌不敢动，侯小叔兵败入城。蒙古兵加紧围攻，城破，侯小叔战死。
蒙金凤翔之战
蒙古太祖十七年（1222）、金元光元年十一月，木华黎渡河，克同州（今陕西省大荔）、破蒲城（今陕西省），直趋京兆（今陕西省西安市），攻城不利，遂遣蒙古不花统先锋军转攻凤翔（今陕西省）。蒙古军行至浍水，与金兵马都总管判官马庆祥、治中胥谦军相遇，两军交战，金兵不利，马庆祥、胥谦战死。十二月，木华黎亲率大军数十万围攻凤翔，数百里间，遍设营栅。金廷以知凤翔府事完颜仲元兵力不足守御，遣左监军赤盏合喜救援，又以同知临洮府郭斌总领军事。郭斌长于应变，自冬经春四十余日，奋力作战，多有战功。木华黎攻城月余不克，于是解围，循渭水南，遣蒙古不花抄掠风州（今陕西省）而还。
通鉴记载
宁宗法天备道纯德茂功仁文哲武圣睿恭孝皇帝嘉定十五年（金元光元年，蒙古太祖十七年，公元1222年）
春，正月，庚戌朔，御大庆殿，受恭膺天命之宝。先是翟朝宗得玺，献于朝，既而赵拱又得玉印，文与前玺同而加大。朝廷喜，受之，行庆贺礼，大赦。
贾涉移书史弥远，谓：“天意隐而难知，人事切而易见。当思今日人事，尚未有可答天意者。昔之患不过于金。今之患又有山东忠义与北边，宜亟图之。”弥远不怿。
辛亥，金元帅惟弼破红袄贼于张骞店。
丁巳，诏抚谕山东、河北将帅官吏。
壬午，金遣官垦种京东、西、南三路水田。
金行省参知政事巴图鲁罢知河南府，以去岁延安被围，屡请益兵故也。陕西西路转运瓜勒佳德新上言曰：“伏见知河中府巴图鲁，廉直忠孝，公家之利，知无不为，实朝廷之良臣也。去岁兵入延安，巴图鲁遣将调兵，城赖以完，不为无功。今哈达、迈珠各授世封，而巴图鲁改知河中府。窃谓方今用人之时，使谋略之臣不获展力。缓急或失事机。诚宜复行省之任，使与承裔共守京兆，令哈达、迈珠扞御延安，以籓卫河南，则内外安矣。”不报。
二月，秘书郎何澹言：“有司出题，强裂句读，专务断章，破碎经文。宜令革去旧习，使士子明纲领而识体要，考注疏而辨异同。”从之。
戊申，金恒州军变，万户呼延棫等十馀人，杀掠城中，焚庐舍而去。
金主以岁币既绝，国用空虚，己酉，遣左监军额尔克行元帅府事，节制三路军马南伐，同签书枢密院事时全副之。
三月，丁巳，赈江西州县旱伤。
戊辰，金枢密院差委官贾天安上书言利害，不报。
时方议兴南伐之师，翰林学士杨云翼言于金主曰：“今之事势，与泰和不同。泰和以冬征，今将以夏往，此天时之不同也。冬则水涸而陆多，夏则水潦而涂掉，此地利之不同也。泰和举天下全力，驱糺军以为前锋，今能之乎？此人事之不同也。议者徒见泰和之易，而不知今日之难。请以夏人观之，向日弓箭之手在西边者，则搏而战，袒而射，彼已奔北之不暇，今乃陷吾城而掳守臣，败吾军而擒主将；曩则畏我如彼，今日侮我如此。夫以夏人既非前日，奈何谓宋人独如前日哉！愿陛下思其胜之之利，又思其败之之害，无悦甘言，无贻后悔。”金主不省。
金翰林侍讲学士完颜伯嘉，坐言事过切，降遥授同知归德府事。伯嘉纯直，不能与时低昂，尝曰：“生为男子，当益国泽民，其它不可学也。”高汝砺方希宠，固相位，伯嘉论事辄与之忤，故贬。
壬申，金右丞图克坦思忠以病马输官，冒取高价，御史劾之。有司以监主自盗论死，金主命降授陈州防御使。
癸酉，金提控李师林败夏人于永木岭。
夏，四月，辛巳，金置大司农司，设大司农卿、少卿、丞，京东、西、南三路置行司，并兼采访事。
壬午，蒙古兵攻金陵州县。
金额尔克、时全等由颍、寿渡淮，败南军于高塘市，攻固始县，破庐州将焦思忠兵。丁未，以捷闻。既而获生口，言时全之侄青，受宋诏与全兵相拒，匿其事。五月，额尔克引众还，距淮二十里，诸军将渡，全矫称密诏，诸军且留收淮南麦。遂下令，人获三石以给军，众惑之。留三日，额尔克谓全曰：“今淮水浅狭，可以速济。若值暴涨，宋乘其后，将不得完归矣。”全力拒之。是夕，大雨，淮果暴涨，乃为桥以渡；南军袭之，全兵大败。桥坏，全以轻舟先济，士卒皆覆没，金之兵财由是大竭。金主诏数全罪，诛之。
庚戌，太白昼见。
丁巳，进封皇子祁国公竑为济国公，以沂王嗣子贵诚为邵州防御使。
竑好鼓琴，史弥远买美人善鼓琴者纳诸竑，而厚抚其家，使瞷竑动息。美人知书慧黠，竑嬖之。时杨皇后专国政，弥远用事久，宰执、侍从、台谏、籓阃皆所引荐，权势熏灼，竑心不能平，尝书杨后及弥远之事于几上，曰：“弥远当决配八千里。”宫壁有舆地图，竑指琼、厓曰：“它日当置史弥远于此。”美人以告弥远。竑又尝呼弥远为“新恩”，以它日非新州则恩州也。弥远闻之，因七月七日，进乞巧奇玩以觇其意，竑乘醉碎之于地。弥远大惧，日夜思以倾竑，而竑不知。真德秀时兼宫教，谏竑曰：“皇子若能孝于慈母而敬大臣，则天命归之，否则深可虑也。”竑不听。
一日，弥远为其父浩饭僧净慈寺，与国子学录郑清之登慧日阁，屏人语曰：“皇子不堪负荷，闻后沂邸者甚贤，今欲择讲官，君其善训导之，事成，弥远之座即君座也。然言出于弥远之口，入于君之耳，一语泄，吾与君皆族矣！”清之曰：“不敢。”乃以清之兼魏惠宪王府学教授。清之日教贵诚为文，以购高宗御书，俾习焉。清之谒弥远，即示以贵诚诗文翰墨，誉之不容口。弥远尝问清之曰：“吾闻皇侄之贤已熟，要竟何如？”清之曰：“其人之贤，更仆不能数，然一言以断之，曰‘不凡’。”弥远颔之再三，遂坚定策之意。乃日媒孽竑之失于帝，觊帝废竑立贵诚，而帝懵然不悟。真德秀闻其事，力辞去，临行，复以前言进于竑，竟不听。
壬戌，知济南府种赟讨张林，林败走。李全入青州，据之。
蒙古兵屯隰、吉、翼等州。
丁卯，金主敕尚书省曰：“前平章胥鼎、左丞贾益谦等，皆致仕老臣，经练国事，当邀赴省，与议利害。仍遣侍官谕意。”
六月，戊寅朔，金造舟运陕西粮，由大庆关渡抵湖城。
癸未，金大赦。陈州防御使吕子羽坐乏军兴自尽。
辛卯，签书枢密院事俞应符卒。
丁酉，红袄贼掠柳子镇，驱百姓及驿马而去，金提控张瑀追击，夺所掠还。伪监军王二据黎阳，金提控王泉讨之，复其城。
金召巴图鲁为大司农。巴图鲁言：“近京寇盗扰攘，民不得获，宜早处置。”
金晋阳公郭文振奏：“河朔受兵有年矣，向皆秋来春去，今已盛暑不回，且不嗜戕杀，恣民耕稼，此殆不可测也。枢府每檄臣会合府兵进战，公府虽号分封，力实单弱，且不相统摄，方自保不暇。朝廷不即遣兵为援，臣恐人心以为举弃河北，甚非计也。前平章政事胥鼎，才兼将相，威望其隆，向行省河东，人乐为用，今虽致仕，精力未衰，乞付重兵，使总制公府，同力战御，庶几人皆响应，易为恢复。”
秋，七月，蒙古穆呼哩令蒙古布哈引兵出秦、陇以张声势，视山川险要。乃自率兵道云中，攻下盂州四蹄寨，迁其民于州；拔晋阳义和寨；进克三清岩；入霍州山堡，迁其人于赵城。攻青龙堡，金平阳公胡天作拒守，势甚危急，金主诏上党公张开及郭文振等救之，次弹平寨东三十里，不得进。裨将富察鼎珠、监军王和开壁降，执天作，迁于平阳。穆呼哩令昂吉屯晋阳、冀州之境。
丙辰，金张开复泽州。
甲子，诏江淮、荆襄、四川制置、监司条画营田。
戊辰，红袄贼袭徐州之十八里寨，又袭古城桃园，金人击败之。
乙亥，太白昼见，经天，与日争光。
八月，己卯，彗星出于氐。蒙古耶律楚材谓其主曰：“女真将易主矣。”隐士乔静真告穆呼哩曰：“今观天象，未可征进。”穆呼哩曰：“主上命我平定中原，今河北虽平，而河南、秦、巩未下，若因天象而不进兵天下何时定耶？”
甲申，金以彗星见，改元元光，大赦。
金以巴图鲁为参知政事。金主谓之曰：“卿顷为大司农，巡行郡县。盗贼如何可息？”对曰：“盗贼之多，由赋役多也，赋役省则盗贼息。”金主曰：“朕固省之矣。”巴图鲁曰：“如行院、帅府扰之何？”金主曰：“司农既兼采访，自今其令禁止之。”
癸巳，金河间公伊喇重嘉努、高阳公张甫复河间府。
夏人攻金德顺，旋又掠其神林堡。
九月，大名忠义彭义斌复京东州县，严实将晁海以青厓堌降。
辛亥，以宣缯参知政事，给事中程卓同知枢密院事，吏部尚书薛极赐出身，签书枢密院事。
壬戌，彗星没。辛未，太白昼见。
冬，十月，壬午，张惠攻金之零子镇，为金人所败。
癸未，金王庭玉复曹州，杀蒙古将石珪。
乙未，蒙古穆呼哩兵下荣州之湖壁垒及临晋。时吉州残破，金人于牛心寨侨治州事。穆呼哩自隰州攻之。知州杨贞，令妻孥先坠崖死，己从之。
穆呼哩入寨，留兵以守，进攻河中府。治中侯小叔，尽护农民入城，以家财赏战士。提控吴得说小叔出降，叱出斩之。小叔有表兄张先，从容言辞兵势重，可出降以保妻子，小叔怒曰：“我舟人子，致身至此，何为出降！”缚先于柱而杀之。小叔由延津水手从军，叠见拔擢，故感激尽力如此。顷之，枢密院遣人来议兵事，小叔出城会之，城遂陷。小叔退保乐李山寨。
蒙古都元帅石天应，自葭州谒穆呼哩于汾水车，穆呼哩谓之曰：“河中为河东要郡，择守者，非君不可。”乃以天应权行台，平阳、太原、吉、隰等帅并受节制。
石天应还葭州，谓其将佐曰：“吾累卿等留屯于此，河中东、西，皆平川旷野，可以驻军规取关陕，诸君以为何如？”或谏曰：“河中虽用武之地，南有潼关，西有京兆，皆金军所屯；且民新附，其心未一，守之恐不易。”天应曰：“葭州正通鄜、延，今鄜已平，延不孤立。若发国书令夏人取之，犹掌中物耳。且国家之急，本在河南。此州路险地僻，转饷甚难。河中虽迫于二镇，实用武立功之地，北接汾、晋，西连同、华，地五千馀里，户数十万，若起漕运以通馈饷，则关内可克期而定，关内既定，长河以南，在吾目中矣。吾年垂六十，老耄将至，一旦卧病床笫，闻后生辈立功名，死不瞑目矣。男儿要当死战阵以报国耳！”遂移军河中。
甲辰，金以京兆官民避兵南山者多至百万，诏兼同知府事完颜霆安抚之。
蒙古穆呼哩渡河攻同州，十一月，丁未，拔之，金节度使李复亨、同知节度使完颜额尔克并自尽。穆呼哩遂下薄城，径趋长安，金京兆行省完颜哈达拥兵二十万，固守不下。戊辰，穆呼哩令蒙古布哈攻凤翔。
十二月，乙亥朔，发米赈临安贫民。
金主谓太子曰：“吾尝夜思天下事，必索烛以记，明而即行。汝亦当然。”
金以侯小叔权元帅府右都临，便宜行事。
胡天作既为蒙古所执，受官爵，佩虎符，金主使张开、郭文振招之。天作至济源，欲脱走，先遣人奉表南京；穆呼哩恶其反覆，诛之。乙酉，金以同知平阳府事史咏为龙虎卫上将军、权行平阳公府事。
丁亥，以李全为保宁军节度使，京东路镇抚副使。初，全有战功，史弥远欲加全官爵，贾涉止之。及是涉叹曰：“朝廷但知官爵可以得其心，宁知骄之将至于不可劝耶！”
金主谕近侍局曰：“奉御、奉职，皆少年不知书，朕忆曩时置说书人，日为讲论自古君臣父子之教，使知所以事上者。其复置。”
己丑，金简州提控唐古昉败夏人于质孤垒。
蒙古穆呼哩自将大军攻凤翔。
是岁，蒙古皇子图垒克西域图斯尼、察乌尔等城，还经木喇伊国，大掠之。渡素克兰河，克额里等城，遂与蒙古主会，合兵攻塔尔哈寨，拔之。西域主塔赉鼎出奔，与弥勒汗合，呼图呼与之战，不利，蒙古主自将击之，擒弥勒汗。塔赉鼎遁去，遣巴喇追之，不获；进薄回回国，其王委国而去，逃匿海屿死。